 መንግስቲ ኢትዮጵያ እቲ ኣብ ትግራይ ዝነበረ ጎንጺ ከምዘብቀዐን ትግራይ ናብ ንቡር ምንቅስቓሳ ትምለስ ከምዘላን እዩ ዝገልጽ ኣብ ትግራይ ግዚያዊ ምምሕዳር ኣቑሙ መሓውር ይዝርግሕ ምህላዉውን ይገልጽ ግዝያዊ ምምሕዳር ትግራይ ካብ ሞንጎ ዝሸሞም ከንቲባ መቐለ ኣቶ ኣታኽልቲ ሃይለስላሰ ኣብቲ ዝሓለፈ ሰሙን ክዛረብ እንከሎ ኣብታ ከተማ መሰረታዊ ኣገልግሎታት ንምቕራብ ይሰርሑ ምህላዎም ገሊጹ ነይሩ እቲ ግዚያዊ ከንቲባ ቅድሚ ሰሙን ኣብታ ከተማ ኣገልግሎት ባንኪ ኣብ ውሽጢ ክልተ መዓልታት ከምዝጅምር ተመጻቢዑኳ እንተነበረ ዛጊድ ኣብታ ከተማ ኣገልግሎት ባንኪ ኣይጀመረን እቲ ከንቲባ ወሲኹ ካብ መቐለ ኣዲስ ኣበባን ኣዲስ ኣበባ መቐለን ኣገልግሎት ንግዳዊ መጓዓዝያ ነፋሪት ከምዝጀመረ ብዕለት 18 ታሕሳስ ገሊጹ ነይሩ መገዲ ኣየር ኢትዮጵያ ግን ትማሊ ረቡዕ ታሕሳስ 23 ካብን ናብን መቐለ ኣገልግሎት በረራ ንምሃብ ትኬት ክቖርጽ ጀሚሩ ምክንያት እቲ ግጭት እንታይ እዩ? 